ปกติเป็นคนไม่ค่อยมีสิว สิวจะขึ้นก็ตอนเวลามีประจำเดือนสัก 2-3เม็ด แต่หลังจากที่แท้งบุตรได้ 1 เดือน สิวขึ้นเยอะมาก ตอนนี้เป็นสิวมาประมาณ 4 เดือน รอยดำจากสิวเยอะมาก แถมยังมีสิวขั้นอีกเรื่อยๆ คะ ไม่ทราบว่าเกิดจากอะไรคะ และสามารถรักษายังไง แนะนำผลิตภัณต์ที่สามรถรักษาสิว และรอยดำจากสิวให้ด้วยนะคะ ***** ปกติเป็นคนไม่เคยแต่งหน้า ก่อนท้องแล้วแท้งดิฉันทานยาคุมกำเนิดมา 9 ปี แต่ตอนนี้ใข้ถุงยางอนามัยคะ
สวัสดีค่ะ สิวคือการอักเสบของผิวหนังที่มีการอุดตันของน้ำมันและเซลล์ผิวหนังที่ตายแล้วบริเวณรูขุมขน เกิดเป็นจุดเล็ก ๆ ที่อักเสบ บวมแดง หรือมีหนอง ส่วนมากจะเกิดขึ้นบริเวณใบหน้า ลำคอ หน้าอก ไหล่ หรือหลัง สาเหตุมีได้หลายๆปัจจัยร่วมกันโดยปกติแล้วสิวเม็ดเล็กๆมักค่อยๆยุบไปได้เอง ยกเว้นในบางกรณีที่เป็นสิวหัวหนองขนาดใหญ่ หรือเป็นสิวในบริเวณกว้างที่อาจต้องใช้ยาฆ่าเชื้อรับประทานหรือยาทาฆ่าเชื้อเฉพาะที่เช่น ยาคลินดามัยซิน (Clindamycin)แนะนำพบแพทย์เพื่อประเมินความรุนแรงของสิวว่าเป็นมากหรือน้อยเพียงใด รักษาด้วยการทายาเพียงพอหรือไม่ หรือต้องกินยาฆ่าเชื้อร่วมด้วยรอยดำจากสิวนั้นส่วนใหญ่มักจะค่อยๆจางไปได้เอง สำคัญคือไม่ไปแกะเกาที่สิวเพื่อป้องกันการติดเชื้อหรือการเกิดรอยสิวตามมา หากต้องการกำจัดรอยดำให้เร็วขึ้น อาจปรึกษาแพทย์ผิวหนังใกล้บ้าน อาจมียาที่ใช้ช่วยทาหรือการทำเลเซอร์ลบรอยดำรอยแดง